Atzinumi 23-TA-1122
Izdrukāts 29.05.2023. 16.14
Atzinumi 23-TA-1122
Izdrukāts 29.05.2023. 16.14
23-TA-1122: Noteikumu projekts (Grozījumi)
Grozījumi Ministru kabineta 2018. gada 19. jūnija noteikumos Nr. 350 "Publiskas personas zemes nomas un apbūves tiesības noteikumi"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 3.0
MK sēdes protokollēmuma projekts 1.0
Noteikumu konsolidētā versija 3.0
Papildu dokumenti (ZAB Cobalt atzinums)
Atzinuma sniedzējs
Biedrība "Latvijas Tirdzniecības un rūpniecības kamera"
Atzinums iesniegts
29.05.2023.
Atzinuma sniegšanas termiņš
29.05.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu (grozījumu) projekts
5. Papildināt ar 142.4 punktu šādā redakcijā:
	Iebildums
Latvijas Tirdzniecības un rūpniecības kamera (turpmāk - LTRK) ir iepazinusies ar Klimata un enerģētikas ministrijas izstrādāto noteikumu projektu “Grozījumi Ministru kabineta 2018. gada 19. jūnija noteikumos Nr. 350 "Publiskas personas zemes nomas un apbūves tiesības noteikumi"” (23-TA-1122).
Kaut arī LTRK konceptuāli atbalsta noteikumu projektu, jo tas ir nozīmīgs posms regulējuma pilnveides procesā, lai sekmētu Nacionālā enerģētikas un klimata plāna 2021. – 2030.gadam noteikto mērķi veicināt uzstādīto vēja parku jaudu būtisku pieaugumu Latvijā līdz 2030. gadam un palielināt kopējo ģenerējošo jaudu apjomu. Vienlaikus LTRK iebilst noteikumu projekta 5. punktam, kas paredz neiekļaut izsolēs līdz 50 000 hektāru no valsts meža zemēm. Viena no LTRK pamatvērtībām ir godīga konkurence un noteikumu projekta 5. punkts būtiski samazina konkurences iespēju vēja parku projektu attīstībā, jo tiek izslēgts sacensības princips labākā projekta īstenošanā.
LTRK vērš ministrijas uzmanību, ka Latvijā jau ilgstoši ir vairāki vēja parku projektu attīstītāji, kas ir gatavi veikt investīcijas, lai nodrošinātu valsts klimatneitralitātes mērķu sasniegšanu un veicinātu valsts enerģētisko neatkarību. Šādi projektu attīstītāji ir ar jau realizētu projektu pieredzi un nepieciešamajām prasmēm un zināšanām projektu īstenošanā, kas nozīmē, ka tieši ar šādu uzņēmumu dalību visām pieejamajām zemes izsolēm var visefektīvāk sasniegt plānotos mērķus.

